Polisiebeampte skiet vrou, skoonma, homself in LimpopoArgieffoto Die polisie in Limpopo doen ŉ geregtelike doodsondersoek nadat ŉ 40-jarige beampte van die direktoraat vir prioriteitsmisdaadondersoeke (die Valke) sy vrou en ma geskiet het voor hy sy eie lewe geneem het. “Die skoonma is op die toneel dood,” het kol. Moatshe Ngoepe, woordvoerder van die polisie, gesê. “Die beampte het in Emdopark in Polokwane (Pietersburg) gewoon. Hy het glo Donderdag ŉ woordewisseling met sy vrou gehad voor sy na haar ouerhuis in Magatle gevlug het.” Die man het haar gevolg en met sy aankoms op sy vrou en skoonma geskiet. Sy vrou is ernstig beseer en sy sterk aan in die hospitaal. “Die beampte is dood aangetref met ŉ skietwond in sy kop.” Die skoonma was in haar 60’s en sy vrou is in haar 30’s.